І вось пачынаецца мюзікл. Святло гасне не цалкам, але экран добра бачны. Сапраўды, некаторыя падпяваюць. А некалькi пажылых людзей разам з суправаджаючымі выйшлi да сцэны і спрабуюць танцаваць. Нехта заплакаў. А хтосьці жуе. Фільм скончыўся, святло запалілася. Ізноў на сцэну выйшла супрацоўніца кінатэатра, прапанавала ўсім, хто хоча, падысці да сцэны і ўзяцца за рукі. Большая частка гледачоў зрабiла гэта — і яны разам выканалі калядную песню. Супрацоўніца кінатэатра яшчэ раз падзякавала ўсім і асобна дабрачыннай арганізацыі, якая дапамагла арганізаваць гэты сеанс для людзей з дэменцыяй…